WEB-CONDES-CANTERBURY	Es leugères ploges d’abriu s’an calat en çò mès prigond dera sequèra de mars e an shaupat toti es veires damb pro umiditat entà generar era flor; eth delicat alend de Cefire a possat enes bòsqui e enes camps es trendes borrons e eth joen solei a recorrut era mitat deth sòn camin en signe d’Aries; es auderets que dormissen tota era net damb es uelhs dubèrts, an començat a hèr trilhes, pr’amor qu’era natura les desvelhe es instints.